
Olimpiai versenyíj: reflexek összehasonlítása

      A 21. század íjászai már nem a haza védelmében lőnek, de a hazáért. Régi, úgynevezett tradicionális íjaikat – a modern kornak megfelelően – egy jobb, precízebb íjra cserélték le, az olimpiai versenyíjra. Sok mérés mutatta már be az ősi fegyver mechanikáját, de vajon ezeknek a modern eszközöknek a mechanikája miben tér el a tradicionálisétól? Vajon jobbak-e náluk?
      A TDK dolgozat fő témája az olimpiai versenyíjaknál használt reflexek hatásfokainak összehasonlítása, mérésekkel alátámasztva.
      A dolgozat rövid történeti áttekintés után tárgyalja az íjak felépítését, mechanikai sajátosságait. Részletesen vizsgálja a reflexek hatásfokát. Ismerteti a mérési módszereket, azok kivitelezését és a mérés eredményeit.
      A befejező összegzi és értékeli a vizsgálat eredményeit, meghatározza a további kutatás lehetőségeit.



